Brigitte Engerer (Frans: ɑ̃ɡəʁɛʁ; 27 Oktober 1952 – 23 Junie 2012) was 'n Franse pianis. Engerer is in Frans-Tunisië gebore, en het op die ouderdom van vier met klavierlesse begin. Sy het teen die ouderdom van ses reeds in die openbaar begin optree. Toe sy elf jaar oud was het haar gesin na Frankryk getrek waar sy ingeskryf het by die Paryse Konservatoria ten einde onder Lucette Descaves te studeer. 'n Eersteprys in klavier is in 1968, toe sy vyftien jaar oud was, eenpariglik aan haar toegeken. Die volgende jaar het sy die Long-Thibaud-Crespin Kompetisie gewen. Engerer was gevolglik uitgenooi om verdere opleiding te ondergaan by die Moskouse Tsjaikofski Konservatoria waar sy aangesluit het by die klas van Stanislav Neuhaus, wie opgemerk het dat sy "een van die briljantste en mees oorspronklike pianiste van haar generasie" is. Alhoewel haar beurs slegs vir een jaar was, het sy so baie van Rusland gehou dat sy vir nege jaar daar studeer het. Haar loopbaan het in 1980 'n beslissende wending geneem toe Herbert von Karajan haar uitgenooi het om saam met die Berliner Philharmoniker te speel.